Han er mest kjent som utopist, med verket «La città del Sole» fra 1602, på latin «Civitas Solis» fra 1623. Utopien har et strikt geometrisk anslag: den by som beskrives ligger ved ekvator, omgjerdes av syv murer (en for hver kjent planet) og har fire porter som vender mot verdens fire hjørner. Medborgerne beskrives som uniformerte – dette i en tid da ikke en gang soldater normalt var det.